Tesla Model S

Tesla Model S – 5 durų elektrinis sedanas, kurį 2012 metais į prekybą išleido Tesla Motors. Tai yra pilnai elektra varomas automobilis, anksčiau vadintas kodiniu pavadinimu WhiteStar (). Spaudoje automobilis pasirodė 2008 metų birželio 30 dieną. 2009 metų kovo 26 dieną spaudos konferencijos metu buvo viešai pristatytas pirmasis automobilio prototipas.

Automobilio gamyba pradėta 2012 m. 2013 m. pabaigoje modelio pardavimai viršijo 25 000 visame pasaulyje.Tesla Rises After Model S Sales in 2013 Exceed Forecast Šis modelis tapo pirmuoju elektromobiliu, užėmusiu pirmą vietą kurioje nors šalyje tarp visų naujų parduotų automobilių – tai įvyko du kartus Norvegijoje.Tesla Model S Again #1 in Overall Sales in Norway in December! 2014 m. rugsėjį visame pasaulyje buvo parduota 47 000 Tesla S.Tesla On Track To Sell 50,000th Model S This Month

85 kWh baterijos talpos modelis leidžia nuvažiuoti 426 km vien elektra. Energijos sąnaudų ekvivalentas siekia 2,64 L/100 km.EPA rating for 85 kWh Tesla Model S: 89 MPGe, 265-mile range

Tesla Model S yra laimėjęs kelis geriausio automobilio apdovanojimus, tarp kurių yra 2013 m. Pasaulio metų žaliasis automobilis.

Galingiausia modelio versija iki 100 km/val įsibėgėja per 2,4 s ir gali pasiekti maksimalų 250 km/val greitį.

Daugumoje rinkų modelio kainos prasideda nuo 72 600 eurų.Tesla Reveals European Pricing For Model S Electric Sedan

 Šaltiniai 

Model S
Kategorija:Elektromobiliai